बनेगा तेजाजी अस्पताल, मृत्यु भोज बंदी पर सहमति
जाटसमाज लोक देवता वीर तेजाजी के नाम पर अस्पताल बनाएगा। इसके लिए दो करोड़ रुपए प्रदान करने के लिए ट्रस्टी भी तैयार हो गए हैं। वहीं सामाजिक बुराई के रूप में मृत्यु भोज के बहिष्कार पर भी सहमति व्यक्त हुई है। ये दोनों प्रमुख निर्णय और घोषणाएं हरणी महादेव धाम पर आयोजित जाट महासंगम में हुई। कार्यक्रम में जाट समाज की प्रदेश देश की हस्तियों ने शिरकत की और समाज की एकता पर बल दिया। कार्यक्रम के दौरान ही शहीद भगतसिंह फाउंडेशन का भी गठन किया गया जो समाज की प्रतिभाओं को तराशने में हरसंभव मदद करेगा। कार्यक्रम के मुख्य अतिथि विधानसभा में नेता प्रतिपक्ष रामेश्वर डूडी ने कहा कि आज समाज को एक जाजम पर आने की जरूरत है। इधर-उधर-अलग-थलग होने से कोई समाज या संगठन मजबूत नहीं कहलाता। मजबूत होने के लिए सभी को साथ होना होगा।
सामाजिक बुराइयों और कुरीतियों पर अंकुश के लिए एक होकर मजबूत प्रयास करने होंगे। आयोजन के दौरान समिति के प्रतिनिधि नारायणलाल जाट ने जानकारी दी कि उनकी टीम ने मृत्युभोज पर अंकुश लगाने की मुहिम को बढ़ाया और इस प्रथा को काफी हद तक सीमित करवाकर कम से कम दो करोड़ रुपए की समाज की बचत करवाई। कार्यक्रम में समाज की विभिन्न क्षेत्रों में उत्कृष्ट प्रदर्शन करने वाली प्रतिभाओं को भी सम्मानित किया गया।
भीलवाड़ा. हरणी महादेव धाम पर रविवार को आयोजित जाट समाज महासंगम में बड़ी संख्या में महिलाओं पुरुषों ने भाग लिया। कार्यक्रम के दौरान आगे की पंक्ति में बैठे भगतसिंह फाउंडेशन के सदस्य।
अभिभावक इच्छा शक्ति दिखाएं : कृष्णा पूनिया
पत्रकारोंसे बातचीत के दौरान डिस्कस थ्रो चैंपियन कृष्णा पूनिया ने बच्चों को पढ़ाई के साथ-साथ खेलों से जोड़े जाने की बात पर जोर देते हुए कहा कि अभिभावक यदि उत्साह दिखाएंगे तो बच्चों को अपनी खेल प्रतिभा निखारने का मौका जरूर मिलेगा। सिर्फ पढ़ाई का बोझ बच्चों पर मत डालिए, उन्हें एक अच्छा खिलाड़ी बनने के लिए भी प्रेरित कीजिए। स्कूलों में भी स्पोर्ट्स सब्जेक्ट के रूप में शामिल किया जाना चाहिए। अच्छे खिलाड़ियों को बड़े स्तर पर प्रदर्शन करने पर सरकारी नौकरी और सम्मान मिलता है। इससे खिलाड़ियों का हौसला बढ़ता है और उन्हें देखकर आने वाली पीढ़ियां भी उत्साह से खेल की दुनिया में आती है। कार्यक्रम के दौरान अंतरराष्ट्रीय एथलीट कृष्णा पूनिया को जाट र| से सम्मानित किया गया।
भीलवाड़ा. हरणी महादेव में आयोजित जाट समाज के महासंगम के दौरान समाज की प्रतिभाओं का सम्मान करते नेता प्रतिपक्ष रामेश्वर डूड़ी, विजय पूनिया आदि अतिथि।
hin_Deva hin_Deva hin_Deva hin_Deva hin_Deva hin_Deva hin_Deva